Hospital Playlist

***Hospital Playlist*** (Hangeul: 슬기로운 의사생활; RR: 'Seulgiroun Euisasaenghal'; lit. *Wise Doctor Life*) ya iku séri tivi utawa drama séri saka Koréa Kidul taun 2020 kang diprodhuksi déning stasiun tivi tvN lan disiaraké mulai sasi Maret-Méi 2020. Séri tivi iki diprodhuksi déning penulis lan sutradhara saka séri *Reply,* kaya ta séri tivi Reply 1988, ya iku ditulis déning Lee Woo-jung lan disutradharai déning Shin Won-ho. Dalan crita kang ana ing *Hospital Playlist* nyaritakaké kadadéyan operasi lan babagan médis kaya ing kauripan nyata amarga kabèh piranti kang digunakaké kanggo séri tivi iki kaya piranti rumah sakit kang ana ing kauripan nyata. Organ-organ kang ana ing njero awak manungsa uga dituduhaké ing séri tivi iki.

## Ringkesan 
*Hospital Playlist* nyaritakaké babagan kauripan para dokter kang wis kekancan kawit kuliyah ing fakultas kedokteran taun 1999. Dokter-dokter kuwi mau ketemu kapisan ing gudhang sempit nalika dhèwèké kabèh metu meneng-meneng saka acara kampus amarga dhèwèké padha ngrasa bosen yèn mèlu acara kuwi mau. Saka ketemu kang ora disengaja ing gudhang kuwi mau, dhèwèké dadi kekancan cedhak tekan tuwa. Ing séri tivi, dicritakaké para dokter kuwi mau umuré wis 40 taun. Kauripan lima dokter ing *Hospital Playlist* dicritakaké ana kang wis duwé anak, pegat karo bojoné, lan ana uga kang durung duwé bojo. *Hospital Playlist* nyaritakaké kauripan dokter ing omah sakit kaya ing kauripan nyata, ya iku ngurusi wong-wong lara, bisa dolan yèn ana wektu, lan kauripan asmara uga dicritakaké ing séri tivi iki.

Lima dokter kang wis kekancan cedhak kuwi mau duwé spésialisasi penyakit béda-béda. Chae Song-hwa minangka siji-sijiné wong wadon ing grup kuwi dadi dokter spésialis saraf. Ing drama, dhèwèké dicritakaké dadi wong kang seneng kémah saben minggu lan lila yèn acara kémahé ora sida amarga ana pasièn kang kudu dioperasi utawa dipriksa. Lee Ik-jun dicritakaké minangka dokter bedah umum lan kalebu siji-sijiné wong ing grup kang wis duwé anak dicritakaké pegatan karo bojoné kang wis suwé ora ketemu amarga bojoné nyambut gawé ing nagara liya. Lee Ik-jun dicritakaké duwé anak jenenge U-ju lan adiné kang dadi tentara wadon jenengé Lee Ik-sun. Yang Seok-hyung dicritakaké dadi dokter spésialis ginekologi. Ing *Hospital Playlist*, Yang Seok-hyung dicritakaké dadi wong kang wis pegat karo bojoné lan seneng déwé. Seok-hyung dadi pewaris tunggal perusahaan kang diwariské déning bapaké kang wis séda. Nanging, dhèwèké ora gelem lan tetep milih nerusaké pagawéyan dadi dokter. Kim Jun-wan dicritakaké minangka dokter spésialis torakoplastik kang galak marang para asistèné. Ing séri tivi, Kim Jun-wan pacaran karo adiné Lee Ik-jun, ya iku Lee Ik-sun lan ing episode kéri dhèwèké kepisah karo Ik-sun amarga Ik-sun sekolah ing Inggris. Saliyané kuwi, uga ana Ahn Jeong-won kang dicritakaké dadi dokter spésialis bedah anak lan konglomerat amarga dadi anak Prèsidhèn Dirèktur Yulje Medical Center. Ing drama, Ahn Jeong-won duwé jejuluk dadi "Malaikat Penolong" amarga dhèwèké seneng ngéwangi para pasièn kang ora duwé dana kanggo bayar rumah sakit lan operasi.
*Kim Dae-myung minangka Yang Seok-hyung
*Jeon Mi-do minangka Chae Song-hwa

### Paraga pambiyantu 
Paraga pambiyantu ing *Hospital Playlist* diparagakaké déning para wong-wong kang ana ing cedhaké para paraga utama.
*Ahn Eun-jin minangka Chu Min-ha, dokter résidhèn ing ginekologi
*Kim Jun-han minangka Ahn Chi-hong, dokter résidhèn ing bedah saraf
* Jung Moon-sung minangka Do Jae-hak, dokter résidhèn ing bedah torakoplastik
*Shin Hyun-bin minangka Jang Gyeo-ul, dokter résidhèn ing bedah umum
*Shin Do-hyun minangka Bae Joon-hee, dokter IGD
*Kim Hye-in minangka Myung Eun-won, dokter résidhèn ing ginekologi
*Jo Yi-hyun minangka Jang Yoon-bok, mahasiswa kedokteran

## Rating 
Nalika disiaraké ing episode 12, *Hospital Playlist* oleh rating paling dhuwur kang keitung saka tanggal kapisan main ing tivi.

## Rujukan